Linn Siri Jensen

Linn Siri Jensen (født 18. januar 1961 i Bergen) er en norsk skoleleder og tidligere håndballspiller. Hun var målvakt, og har 122 kamper for Norges kvinnelandslag i håndball. Hun spilte for det norske bronselaget under VM i 1986.

Som ungdomsspiller representerte hun Fyllingen. Sommeren 1979 gikk Jensen fra å være J18- og 3. divisjonsspiller i Fyllingen, til å spille for 1. divisjonslaget IL Vestar og plass på landslaget. Hun ble seriemester med Vestar i 1989. Etter egen håndballkarriere ble Jensen trener. Hun hadde en periode som keepertrener under Marit Breivik på landslaget. Hun har også vært regional landslagstrener i Oslo og siden trener på Vestars kvinnelang og Vestlis herrelag.ba.no (5. desember 2015): Linn-Siri var med da håndballjentene ble landets kjæledegger, hentet 26. april 2020.

Jensen var rektor på Grefsen videregående skole fra 2007, men ble ansatt som rektor for Nydalen videregående skole et år før den åpnet, for å kvalitetssikre den pedagogiske delen av bygging og planlegging. Skolen åpnet høsten 2011 som en sammenslåing mellom Grefsen videregående skole og Sandaker videregående skole. Skoleåret 2014-15 fungerte Jensen som rektor ved Ullern videregående skole i påvente av ansettelse av ny rektorUllern vgs: Rektorskifte 1. oktober , hentet 7. oktober 2014. Hun returnerte som rektor for Nydalen videregående skole og knutepunkt for døve og hørselshemmede. 

 Referanser 

 Eksterne lenker 
 Linn Siri Jensens landskampstatistikk på Norges Håndballforbunds nettsted

Kategori:Norske skoleledere
Kategori:Norske håndballspillere
Kategori:Norske håndballtrenere
Kategori:Personer fra Bergen kommune
Kategori:Personer fra Oslo
Kategori:Rektorer ved skoler i Norge
Kategori:Spillere i Håndball-VM 1982 for kvinner
Kategori:Spillere i Håndball-VM 1986 for kvinner
Kategori:Nydalen videregående skole
Kategori:Ullern videregående skole